CELEX: 62020TN0171
Language: bg
Date: 2020-03-18 00:00:00
Title: Дело T-171/20: Жалба, подадена на 18 март 2020 г. — Rochefort/Парламент

8.6.2020   
            
            
               BG
            
            
               Официален вестник на Европейския съюз
            
            
               C 191/27
            
         
      Жалба, подадена на 18 март 2020 г. — Rochefort/Парламент
      (Дело T-171/20)
      (2020/C 191/36)
      Език на производството: френски
      
         Страни
      
      
         Жалбоподател: Robert Rochefort (Париж, Франция) (представители: M. Stasi, J. Teheux и J. Rikkers, avocats)
      
         Ответник: Европейски парламент
      
         Искания
      
      Жалбоподателят моли Общия съд:
      
                  —
               
               
                  да отмени решението на Генералния секретар на Европейския парламент от 17 декември 2019 г.,
               
            
                  —
               
               
                  да отмени дебитно известие № 7000000071 от 22 януари 2020 г., с което се разпорежда възстановяването на 27 241 EUR,
               
            
                  —
               
               
                  да осъди Европейския парламент да заплати съдебните разноски.
               
            
         Основания и основни доводи
      
      В подкрепа на жалбата си срещу решението на Генералния секретар на Европейския парламент от 17 декември 2019 г. за възстановяване на недължимо платените суми за парламентарни сътрудници, както и срещу свързаното с него дебитно известие, жалбоподателят излага четири основания.
      
                  1.
               
               
                  Първото основание е непълнота на мотивите на обжалваното решение, тъй като доводите на Генералния секретар на Европейския парламент са двусмислени поради това, че той не посочва в каква степен представените документи не представляват доказателства за полагане на труд.
               
            
                  2.
               
               
                  Второто основание е обръщане на тежестта на доказване. В това отношение жалбоподателят счита, че не следва той да докаже полагането на труд от неговия парламентарен сътрудник, а напротив, че Парламентът трябва да докаже обратното.
               
            
                  3.
               
               
                  Третото основание е грешка в преценката в обжалваното решение, тъй като приетите от Генералния секретар на Европейския парламент факти са неточни.
               
            
                  4.
               
               
                  Четвъртото основание е неспазване на принципа на пропорционалност, тъй като претендираната от жалбоподателя сума предполагала парламентарният сътрудник да е работил за жалбоподателя само няколко дни.